גדי קינדה: צפו בשער הבכורה של הישראלי בארצות הברית - וואלה! ספורט
יום ראשון, 23 בפברואר 2020, 01:02
בווידאו: טור דעה של אורן יוסיפוביץ על ניסו אביטן
אחרי הצמד שלו במחזור הקודם, ביברס נאתכו השלים הערב (שבת) 90 דקות במדי פרטיזן בלגרד, והפעם הסתפק בשער אחד - פנדל בדקה ה-91 שהציל לקבוצתו נקודה עם 1:1 בחוץ מול באצ'קה טופולה המדורגת רביעית. זה היה שערו השביעי העונה של נאתכו בליגה הסרבית. פרטיזן מדורגת שנייה אחרי 22 משחקים ומפגרת ב-10 נקודות אחרי הכוכב האדום בלגרד שנמצאת בדרך לאליפות נוספת.
* גדי קינדה פתח בהרכב וחגג שער בכורה לא רשמי בקנזס סיטי, כשדחק פנימה מקרוב בהפסד 2:1 של קבוצתו החדשה לניו יורק רד בולס במשחק הכנה.
כחודש לפני סקוטלנד: מונס דאבור נפצע בברכו והורד על אלונקה
צפו בשער של קינדה
ובביצועיו מהמחצית הראשונה
שער ליגה שביעי. ביברס נאתכו (צילום: רויטרס)
* שון וייסמן שיחק 90 דקות בהפסדה של וולפסברגר 2:0 בחוץ לסבירובסקי טירול, נועלת הטבלה בליגה האוסטרית. וולפסברגר במקום הרביעי ובמרחק 11 נקודות מלאסק לינץ המוליכה, וייסמן עדיין בראש טבלת המבקיעים עם 19 שערים.
* בוריס קליימן שיחק 90 דקות בהפסדה של פראלימני 3:0 בחוץ לאומוניה ניקוסיה בליגה הקפריסאית. השוער הישראלי וחבריו נעצרו אחרי חמישה משחקים ללא הפסד ונמצאים במקום ה-10 מתוך 12 קבוצות אחרי 21 משחקים.
* אופיר מרציאנו השלים עוד משחק בשערה של היברניאן, שלא הצליחה לנצח בבית את ליבינגסטון שמקדימה אותה בנקודה וסיימה ב-1:1 בקרב בין השישית לחמישית במחזור ה-28 בליגה הסקוטית.
* ליאור רפאלוב, שהפך לאב בפעם השלישית לאחר לידת בתו אלסנדרה, נעדר ממשחק החוץ של אנטוורפן, שהפסידה 1:0 לסטנדרד ליאז'. עדן שמיר נותר על הספסל של המנצחת, שעלתה למקום השלישי עם נקודה יותר מאנטוורפן החמישית אחרי 27 משחקים בליגה הבלגית.
* תומר חמד ישב על הספסל של צ'רלטון ולא שותף בניצחון הביתי 1:3 על לוטון טאון בליגת המשנה באנגליה. צ'רלטון שמרה על פער של חמש נקודות מהקו האדום אחרי 34 מחזורים.
* שי בן דוד ישב על הספסל של טרפאני, שחילצה 1:1 ביתי מקבוצת הצמרת ספציה במסגרת הסרייה B באיטליה.